Zmluva o nájme bytu
		uzavretá  podľa § 685 a nasl. Občianskeho zákonníka.

Zmluvné strany :

Prenajímateľ :	Mestská časť Bratislava -Dúbravka							Sídlo: Žatevná  č. 2,  844 02  Bratislava
			Štatutárny zástupca - Ing. Ján Sandtner, starosta
			Bankové spojenie. VÚB Bratislava-Dúbravka
				                    č. účtu: 17936032/0200
			IČO: 603 406
			(ďalej len prenajímateľ)
	
				     a

Nájomca :		 Angelika Krajčovičová              
		            r.č. 706212/9305
			 nar. 12.12.1970
			 Bazovského 1808/6, 841 01 Bratislava

			Emilián Krajčovič           
		           r.č. 610916/6635
			nar. 16.09.1961
			Bazovského 1808/6, 841 01 Bratislava

			(ďalej len nájomca)

Zmluvné strany sa dohodli bez skutkového alebo právneho omylu na tomto obsahu  zmluvy o nájme bytu : č. 254 – 16- 03/2011

						Čl. I
Predmet nájmu

1.	Prenajímateľ  prenecháva  nájomcovi  za  nájomné  do užívania  1 - izbový byt 
č.  20,  I. kategórie,  na ul. Kpt. Rašu č. 19  v  Bratislave,  s príslušenstvom, o obytnej  ploche  17,35 m2 

2.	Súčasťou zmluvy o nájme bytu je opis príslušenstva a opis stavu bytu /uvedený v protokole o prevzatí a odovzdaní bytu/,  evidenčný list a výpočtový list. Cena nájmu sa vypočíta podľa Opatrenia Ministerstva financií Slovenskej republiky z 23. apríla 2008 č. 01/R/2008 o regulácii cien nájmu bytov. 

						Čl. II
Rozsah užívania

1.	Nájomca je oprávnený predmet nájmu, uvedený v čl. I  tejto zmluvy užívať len na bývanie. Na iný účel ako na bývanie ho možno užívať len s písomným súhlasom prenajímateľa. V prípade porušenia spôsobu a rozsahu užívania nájomcom je prenajímateľ oprávnený dať mu výpoveď z nájmu podľa ustanovenia  § 711 ods. 1 Občianskeho zákonníka a to aj v prípade, že túto povinnosť poruší príslušník domácnosti nájomcu. 

2.  Nájomca bytu a osoby, ktoré s nájomcom žijú v spoločnej domácnosti majú popri                     
     práve užívať byt aj právo užívať spoločné priestory a zariadenie domu. Taktiež
     majú  právo požívať plnenia,  poskytovanie ktorých  je spojené s užívaním bytu.

Čl. III
Doba nájmu

Nájom bytu vzniká uzavretím nájomnej zmluvy na dobu:           
 
                                    u r č i t ú  od  01.05. 2011 do 30.04.2012  

Nájomný vzťah nadobudne právne účinky dňom podpísania nájomnej zmluvy oboma zmluvnými stranami.

Podmienky zmeny doby nájmu  z  doby určitej na dobu neurčitú sú:

a)	vykonanie takých zmien, ktorými sa byt stane spôsobilým na bývanie. Za zmeny, ktorými sa byt stane spôsobilý na bývanie sa považuje vykonanie opráv bytu a jeho základného príslušenstva a výmena, resp. doplnenie zariadenia a vybavenia bytu, v prípade ktorých oprávnené náklady presiahnu 3-násobok ročného nájomného toho, ktorého bytu, stanoveného pred vykonaním týchto zmien. Prenajímateľ je oprávnený posúdiť a odsúhlasiť splnenie tejto podmienky na základe nájomcom predložených dokladov ako aj fyzického preverenia vykonaných zmien. V prípade nájomnej zmluvy uzavretej na dobu kratšiu ako 1 rok nie je možné dobu nájmu zmeniť na dobu neurčitú,
b)	dodržiavanie povinností nájomcu tak, ako vyplývajú zo všeobecne záväzných právnych predpisov a nájomnej zmluvy, predovšetkým však pravidelná úhrada nájomného a záloh za služby spojené s užívaním bytu, nepoškodzovanie bytu a spoločných častí a zariadení domu a dodržiavanie práv nájomcov a vlastníkov iných bytov v dome. 

Čl. IV
Spôsob platenia úhrady za nájom a za plnenia poskytované s užívaním bytu
          
1.	Výška nájomného je stanovená podľa platných predpisov a cenových výmerov.   Výška mesačnej úhrady za nájom bytu a preddavkov za plnenia spojené s užívaním bytu a číslo účtu je uvedená vo výpočtovom liste.

2.	Nájomca je povinný po celú dobu trvania nájmu uhrádzať mesačne najneskôr do 15. dňa príslušného kalendárneho mesiaca prenajímateľovi nájomné, ako aj zálohy za poskytovanie plnení spojených s užívaním bytu  /ďalej len služby/.  

3.	Nájomca je povinný platby, uvedené v bode 2 čl. IV nájomnej zmluvy, uhrádzať prenajímateľovi na číslo účtu určené prenajímateľom.

4.	V prípade, že nájomca  svoju povinnosť v bode 2, čl. IV nesplní, je povinný uhradiť prenajímateľovi aj poplatok z omeškania. Poplatok z omeškania je za každý deň omeškania 0,50 promile  z dlžnej sumy, najmenej však 0,83 €  za každý i začatý mesiac omeškania.

5.	Nájomca je povinný uhradiť prenajímateľovi skutočnú cenu za jednotlivé druhy služieb, ktoré prenajímateľ poskytuje sám, alebo prostredníctvom dodávateľov.

6.	Skutočnú cenu služieb za zúčtovacie obdobie vždy  k 31.12. zúčtuje prenajímateľ  najneskôr s vyúčtovaním vykurovacej sezóny ako rozdiel medzi zaplatenými zálohami za jednotlivé služby a ich skutočnou cenou.

7.	Nájomca je povinný doplatiť prenajímateľovi prípadné nedoplatky za skutočné ceny služieb najneskôr do 15 dní odo dňa oznámenia nedoplatku.

8.	Prípadným preplatkom za zálohované služby môže prenajímateľ kompenzovať uspokojenie svojej pohľadávky, ktorú má voči nájomcovi a ktorá vznikla porušením povinnosti nájomcu uvedenej v bode 2 čl. IV  tejto zmluvy. 

Nájomca sa týmto nezbavuje zodpovednosti podľa ust. § 711 ods. 1  Občianskeho zákonníka.

9.	Dojednaný spôsob zálohovania a rozúčtovania cien za služby platí, pokiaľ sa zmluvné strany nedohodnú inak, alebo inak nestanoví právny predpis.

10.	Prenajímateľ si zároveň vyhradzuje právo v priebehu dojednanej doby meniť výšku mesačných záloh za jednotlivé druhy služieb, ak na to bude právny  alebo iný dôvod/ napr. rozšírenie služieb, zvýšenie cien služieb a pod. /

Čl. V
Práva a povinnosti

	Zmluvné strany sa zaväzujú, že svoje práva a povinnosti vyplývajúce zo  zmluvy o nájme bytu budú vykonávať v súlade s Občianskym zákonníkom a to najmä : 

1.	Prenajímateľ odovzdá nájomcovi byt spôsobilý na riadne užívanie. Opis bytu tvorí súčasť tejto zmluvy.

2.	Nájomca prehlasuje, že pozná technický stav bytu v čase uzatvárania tejto zmluvy.

3.	Nájomca je povinný byt udržiavať v stave spôsobilom na riadne užívanie a po skončení nájmu byt odovzdať prenajímateľovi v užívaniaschopnom stave, pričom sa berie zreteľ na bežné opotrebenie.

4.	Nájomca je povinný umožniť prenajímateľovi vstup do bytu za účelom vykonania opráv a za účelom technickej kontroly stavu bytu v nevyhnutnom rozsahu, ako aj za účelom kontroly spôsobu a rozsahu užívania bytu nájomcom.

5.	Drobné opravy v byte a náklady spojené s bežnou údržbou bytu bude hradiť nájomca v zmysle Prílohy nariadenia vlády SR č. 87/1995 Z. z.

6.	Nájomca je povinný bez zbytočného odkladu oznámiť prenajímateľovi potrebu tých opráv v byte, ktoré je povinný znášať prenajímateľ.

7.	Ak nájomca nesplní svoju povinnosť podľa bodov 3 - 6 čl. V  nájomnej zmluvy, zodpovedá prenajímateľovi za vzniknutú škodu.

8.	Nájomca nesmie vykonať bez súhlasu prenajímateľa stavebné úpravy, alebo iné zmeny v byte a v dome, a to ani na vlastné náklady.

9.	Nájomca môže prenechať byt, alebo jeho časť inému do podnájmu len s písomným súhlasom prenajímateľa. Prenajímateľ udelí súhlas k podnájmu, ak nájomca preukáže prenajímateľovi, že svoj byt dočasne nemôže užívať z dôvodov hodných osobitného zreteľa

						Čl. VI
Evidencia príslušníkov domácnosti

1.	V  evidenčnom liste je uvedený počet osôb žijúcich s nájomcom v spoločnej domácnosti a ich vzťah k nájomcovi.

2.	Pri zvýšení, alebo znížení počtu osôb, ktoré sú uvedené v evidenčnom liste, nájomca túto skutočnosť bezodkladne oznámi Majetkovo-právnemu oddeleniu. Podmienkou akceptácie oznámenia je príslušný písomný overený doklad (rodný list, rozsudok súdu, sobášny list, úmrtný list), prípadne písomný, úradne overený prejav vôle osoby, ktorá opúšťa spoločnú domácnosť.

Čl. VII
Hrubé porušenie nájomnej zmluvy

	Za hrubé porušenie nájomnej zmluvy, ktoré má za následok výpoveď z nájmu bytu zo strany prenajímateľa  v zmysle ust. § 711 ods. 1  sa považuje najmä :

- neplatenie nájomného a preddavkov za plnenia poskytované s užívaním bytu  po    
  dobu dlhšiu ako tri mesiace,
- obmedzovanie výkonu práv ostatných nájomcov,
- poškodzovanie bytu, jeho príslušenstva, spoločných priestorov a spoločných 
  zariadení v dome, 
                            
- vykonanie stavebných úprav, alebo iných podstatných zmien v byte bez                     
  predchádzajúceho súhlasu prenajímateľa,
- rušenie pokojného bývania ostatných nájomcov a vlastníkov bytov,     
- porušovanie dobrých mravov v dome zo strany nájomcu, alebo príslušníkov  jeho     
  domácnosti.

					Čl.  VIII
Záverečné a prechodné ustanovenia

	Pokiaľ táto zmluva neustanovuje inak, nájomný  vzťah  upravujú ustanovenia § 685  a nasl.  Občianskeho zákonníka.

1.	Zmluvné strany sa zaväzujú, že všetky spory vyplývajúce z nájomnej zmluvy budú prednostne riešiť vzájomnou dohodou.

2.	Zmluvné strany sa zaväzujú, že všetky práva a povinnosti vyplývajúce z nájomnej zmluvy budú riadne dodržiavať.

3.	Účastníci si zmluvu prečítali, jej obsahu porozumeli a na znak súhlasu ju vlastnoručne podpísali.

4.	Nájomná zmluva je vyhotovená v troch vyhotoveniach. Jedno vyhotovenie  nájomnej zmluvy obdrží nájomca, dva prenajímateľ.

v Bratislave dňa ...........................				 

								
						__________________________________
Za prenajímateľa :					   Ing. Ján Sandtner, starosta,v.r.				                                                    MČ Bratislava-Dúbravka

			        		           	    					  						_________________________________
Nájomca  :                                                                  Angelika Krajčovičová, v.r.               

						_________________________________
						                        Emilián Krajčovič, v.r.

V zmysle § 7  zákona č. 428/2002  Z.z. o ochrane osobných údajov,
súhlasím s uvedením osobných údajov v tejto zmluve o nájme bytu.

Prevzal:

dňa: